，少负异禀，日诵千言，为诸名流所赏识。释褐任开封府推官，听断若神，尝一上夕梦欧阳永叔诣阶下，求脱心，怪之，旦日治簿，见有苏继欧者，曰：异哉兆矣。遂力雪其冤，苏后卒成进士，他所出疑狱囚凡三十馀。会河决朱家口，众议纷纭，好善请疏下流以杀其势，如言果无恙。调青州府，擒妖贼柳廷赞等枭之，除十虎之为民害者，境借以安。内迁都水郎，命督清江厂，通运便商，计税额工科所羡，注籍上之。居淮三年，塞决河，筑戍楼，江淮人肖貌以祀。再拜虞衡郎，出守凤阳府，甫赴任而卒，凤阳人怅不得被其泽，开封、青州闻之，皆为陨涕。子王兆辰，为名孝廉。